Le fa go ntse jalo, a go na le tsholofelo ya gore letsatsi lengwe go tla bo go na le setšhaba se mo go sone maemo a a batho a sa tseweng a le botlhokwa? Ee, e teng. Mo e ka nnang dingwaga di le 2 000 tse di fetileng fa Jesu a ne a le mo lefatsheng, go ne ga theiwa motheo wa setšhaba se se ntseng jalo. Jesu o ne a ntsha botshelo jwa gagwe go nna setlhabelo sa thekololo sa batho botlhe ba ba dumelang gore “mongwe le mongwe yo o dumelang mo go ene a se ka a senngwa mme a nne le botshelo jo bo sa khutleng.”—Johane 3:16. Gompieno go rerwa ka tlhagiso ya lefatshe lotlhe malebana le go tla ga letsatsi la katlholo le ka molaetsa wa dikgang tse di molemo tse di kaga kagiso e e tla latelang morago ga foo mme go dirwa jalo ka ntlha ya go utlwa taelo ya ga Jesu ya boporofeti. (Mathaio 24:14) Tlhagiso eno ga e a tshwanela go itlhokomolosiwa. Modimo Mothatayotlhe o diragatsa se a se solofetsang.